armvectores/hy_wikipedia_2023 huggingface dataset:
Հովհաննես Սարուխանյան (հեղափոխական)

Անվան այլ կիրառումների համար տե՛ս՝ Հովհաննես Սարուխանյան (այլ կիրառումներ)Սարուխանյան Հովհաննես Սարգսի (սեպտեմբերի 5, 1882(1882-09-05), Նոր Բայազետ, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - մայիսի 23, 1920(1920-05-23)), հայ բոլշևիկ հեղափոխական, 1920 թվականի Մայիսյան զինված խռովության ղեկավարներից, Կոմունիստական կուսակցության անդամ (1905)։
Ավարտել է Երևանի ուսուցչական սեմինարիան, Թիֆլիսի ուսուցչական ինստիտուտը։ Հեղափոխական գործունեության մեջ ներգրավվել է 1900-ական թվականների սկզբներից՝ Նոր Բայազետում, որտեղ 1904 թվականին կազմակերպել է մարքսիստական խմբակ։ Մանկավարժական գործունեության տարիներին (1910 թվականին՝ Իգդիրում, 1911 —1915 թվականներին՝ Կաղզվանում, 1915 թվականից՝ Կարսում) Սարուխանյանը վերականգնել և ամրապնդել է տեղական կազմակերպությունները։ Բոլշևիկներ Ցա․ Լավրենտևի (Լ․ Մարթվելիշվիլի), Ա․ Մետեչևի, Մ․ Ակարյուկինի և ուրիշների հետ 1915—1918 թվականներին ղեկավարել է Կարսի կայազորի զինվորների և աշխատավորների հեղափոխական ելույթները։ 1918 թվականի գարնանը տեղափոխվել է Թիֆլիս, որտեղ շարունակել է հեղափոխական աշխատանքը։ 1919 թվականին ձերբակալվել և արտաքսվել է Կարս։ Նույն թվականի հոկտեմբերին տեսչի պաշտոնով աշխատել է Նոր Բայազետում, որտեղ դարձել է բոլշևիկյան կազմակերպության ղեկավարը։ 1920 թվականի մայիսի 13-ից եղել է Ն․ Ղարանլուղում (Մարտունի) ստեղծված Ռազմահեղափոխական կոմիտեի նախագահը։ Հեղկոմի զինված ուժերը մայիսի 17-ին գրավելով Նոր Բայազետը՝ գավառում հռչակել են խորհրդային իշխանություն։ Խռովության պարտությունից հետո գնդակահարվել է։
Copycat (երգ, Բիլլի Այլիշ)

«Copycat», ամերիկացի երգչուհի Բիլլի Այլիշի երգը նրա դեբյուտային Don’t Smile at Me ալբոմից (2017)։ Մինի ալբոմից չորրորդ սինգլ, որը թողարկվել է 2017 թվականի հուլիսի 13-ին։ Sofi Tukker-ի ռեմիքսը պաշտոնապես թողարկվել է 2018 թվականի հունվարի 11-ին։


== Նախադրյալներ ==
Genius-ի համար հարցազրույցի ժամանակ Բիլլի Այլիշը ասել է, որ գրել է երգը իր եղբոր հետ միասին։ Երգը մի աղջկա մասին էր, ով կրկնում էր ամեն ինչ, ինչ նա անում էր։ Նա ասել է․ 


== Դիրքեր հիթ-շքերթներում ==


== Հավաստագրումներ ==


== Ծանոթագրություններ ==
Փայաջուկ

Փայաջուկ, նախկին հայկական գյուղ Իրանի Սալմաստ գավառում, Ուրմիա լճից հյուսիս–արևմուտք, Դիլման գյուղաքաղաքից 2-3 կմ արևելք, փոքրիկ գետակի զույգ ափերին։
Փայաջուկ (թուրքերեն «Փայաջիյ») բառը բաղկացած է թուրքերեն «փայա» (գոմ) և «ջըղ» (փափկացած «ջիք» կամ «ջիյ» - կրճատած ձևն է «ջըլըղ» կամ «չիլըզ» վերջավորության, որ համապատասխանում է հայերեն «պաննոց» բարդ վերջավորությնա) մասերից։
1850-ական թվականների վերջին գյուղն ուներ 120 տուն, 1880-1890-ական թվաճկաններին`  250-300 տուն (մոտ 2000 բնակիչ), առաջին համաշխարհային պատերազմի նախօրեին՝ 350 տուն հայ բնակիչ։ Ըստ 1905 թ․ վիճակագրության գյուղն ուներ 294 տուն բնակիչ։ Զբաղվում էին հացահատիկի մշակությամբ, այգեգործությամբ, անասնապահությամբ, արհեստներով և առևտրով։
Գյուղի տակով անցնում էր Հարզավ առուն։ Գյուղի մոտ հոսում էր Ալոյան հովասուն աղբյուրը։  Գյուղն ուներ եկեղեցի, 19-րդ դարի 60-ական թվականներից գործող դպրոց։
1905 թ․ գյուղում գործում էր երկդասյա-երկսեռ դպրոցը` մոտ 100 աշակերտ,, աշակերտուհիներով։ 1904 թ․ դպրոցի նոր շենքը կառուցվել է տեղացի Մանասերյանների ծախսով։ 1905 թ․ դպրոցում դասավանդում էին 4 ուսուցիչ և 1 ուսուցչուհի։
1905 թ․ դրությամբ դպրոցն ուներ Րաֆֆի անունով գրադարան` մոտ 1000 կտոր գրքով։
Տարբեր ժամանակներում Փայաջուկից զգալի թվով հայեր գաղթել են Սովետական Հայաստան և այլ երկրներ։ Փայաջուկը այժմ փոքրիկ գյուղ է Իրանում։ Փայաջուկում է ծնվել Րաֆֆին։


== Ծանոթագրություններ ==
Mansionair

Mansionair, ավստրալիական ինդի էլեկտրոնային տրիո, որը հիմնվել է 2014 թվականին։ Mansionair-ը պայմանագիր է կնքել Glassnote Records լեյբլի հետ և թողարկել է մի շարք սինգլներ, ներառյալ «Easier», «Astronaut - Something About Your Love» և «Violet City» երգերը, որոնք տեղ են գտել Billboard Rock Airplay չարթերում։ 2017 թվականի նրանց համագործակցությունը Odesza-յի և WYNNE-ի հետ՝ «Line of Sight» երգը ներառվել է ամերիկյան Alternative Songs և Dance/Electronic Songs չարթերում։ Նրանց առաջին լրիվ տևողությամբ ալբոմը՝ «Shadowboxer»-ը թողարկվել է 2019 թվականի մարտին։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


=== Որպես մասնակցող արտիստ ===


== Ծանոթագրություններ ==
Մեծ Մհեր

Մեծ Մհեր կամ Առյուծաձև Մհեր կամ Առյուծ Մհեր, «Սասնա Ծռեր» հայկական ժողովրդական էպոսի հերոս։ Եղել է Սանասարի որդին և Սասունցի Դավթի հայրը։ Ըստ ավանդության, Մեծ Մհերը ամուսնացած է եղել Կարսի թագավոր Թևաթորոսի աղջկա՝ Արմաղանի հետ։
Իր հորից՝ Սանասարից և հորեղբորից՝ Բաղդասարից, ժառանգել է Քուռկիկ Ջալալին, թուր կեծակին և խաչ պատերազմին։ Ունեցել է երկու որդի։ Ավագը եղել է Եգիպտոսի քաղաքի թագուհի Իսմիլի որդին՝ Մելիքը, իսկ երկրորդը ունեցել է Արմաղանից և կոչվել է Դավիթ։
Հայկական ժողովրդական էպոսի երկրորդ գլուխը նվիրված է Մեծ Մհերին և նրա գործունեությանը, ինչպես նաև Մեծ Մհերի ու Մըսրա Մելիքի մենամարտին։


== Կենսագրություն ==
Մհերը եղել է Սանասարի և Դեղձուն-Ծամի կրտսեր որդին՝ Օհանի և Վերգոյի եղբայրը։ Յոթ տարեկանում սովորել է ձի հեծնել և որս անել։ Ավելի մեծ հասակում Մհերին հաջողվում է պատռել մի մարդակեր առյուծի երախ։ Այդ քայլից հետո նրան սասունցիները տվել են «Առյուծաձև Մհեր» կամ «Առյուծ Մհեր» պատվանունը։ Մհերը իր մոր ձեռքով օծվում է Սասնա տան կառավարիչ։
Տարիներ անց Մհերը դառնում է չափահաս և գալիս է ամուսնանալու ժամանակը։ Նրա ավագ եղբայրը՝ Օհանը և նրա քեռին՝ Թորոսը գնում են Կարս` Թևաթորոս թագավորի դստեր ձեռքը ուզելու, սակայն իմանում են, որ նրա արքայադուստրը գտնվում է Սպիտակ դև թագավորի գերության մեջ։
Իմանալով այս մասին՝ Մհերը կարողանում է հաղթել Սպիտակ դև թագավորին և նրա փահլեվաններին, ամուսնանալով գերության մեջ գտնվող արքայադստեր` Արմաղանի հետ։
Մհերը կառավարել է Սասունը Արաբական տիրապետության շրջանում։ Նրա հայրը կարողացել էր պայքարել և հաղթել Բաղդադի խալիֆին և նրա առաջ ծառացել էր Եգիպտոսի խնդիրը։ Մհերի կառավարման առաջին տարիներին Սասունը հարկատու էր Մըսրին։ Նա կարողանում է գնալ և Մելիք իշխանի հետ համաձայնության գալով Սասունը դարձնել Եգիպտոսից անկախ երկիր։
Իր խոստումը չդրժելով Մըսրա Մելիքի մահից հետո նա գնում է Մըսր և տերության կանգնում Եգիպտոսի թագուհի Իսմիլին։ Իսմիլը կարողանում է Մհերին օգտագործել և որդի ունենալ։ Երդումը դրժելու համար Մհերին և Արմաղանին Աստված պատժում է և ասում, որ երբ նրանք որդի ունենան, նույն օրը պետք է մահանան և մահանում են հենց այդ դեպքի հետևանքով։


== Գրականություն ==
«Սասնա Մհերը», Հայկական ժողովրդական էպոսի կերպար, Ավետիք Իսահակյան
«Սասնա ծռեր. Սասնա տան պատմություն», Ն. Զարյան
Արիստակես Վարդանյան

Արիստակես Վարդանյան (մարտի 23, 1887(1887-03-23), Քյոթահիա - դեկտեմբերի 25, 1941(1941-12-25), Փարիզ), հայ լեզվաբան, բանասեր։


== Կենսագրություն ==
Կրթությունն ստացել է Վիեննայի Մխիթարյան միաբանության դպրոցում։ 1910 թվականին ձեռնադրվել է քահանա։ Եղել է «Հանդես ամսօրյա»-ի խմբագիր (Հ․ Ոսկյանի հետ, 1924-1930 թթ.)։ «Ազգային մատենադարան» շարքով լույս են տեսել Վարդանյանի «Բառաքննական դիտողություններ» (պրակ 1-4, 1913-1923 թթ.), «Դասական մանր բնագիրներ և ձեռագրական համեմատություններ» (հատոր 1-2, 1913-1923 թթ.), «Մատենագրությունք Եվթաղի, քննություն և բնագրեր» (1930 թ.) և այլ լեզվաբանական ու բանասիրական գործեր։ Կատարել է թարգմանություններ, գրել բանաստեղծություններ։ Կյանքի վերջին տասնամյակում հրաժարվել է միաբանությունից։
Հնդկաստանի արվեստ


== Հնդկական դիցաբանություն ==
Հնդկաստանի արվեստն փայլուն և ինքնօրինակ սկզբնավորվել է խոր հնադարում։ Դիցաբանությունը, որ լեցուն է չափազանցումներով և անզուսպ երազանքներով, պայմանավորեց նրա բնույթը։ Հնդկաստանի ծաղկող բնությունն իսկ ասես համակված է հին լեգենդների ու ավանդույթների ոգով։ Հողմահարված ժայռերը կուրացուցիչ արևի ճառագայթների տակ պատկերվում են որպես ամրոցներ, որոնք կերտվել են անհիշելի ժամանակներում, ինչ-որ հսկաների կողմից. արևադարձային անտառներ, ուր թաքնվում են բազմաթիվ թունավոր օձեր, վայրի գազաններ և հազվագյուտ թռչուններ, թվում է, լեցուն են գաղտնիքներով։ Ահա այդ բնությունն է հսկա-աստվածների արքայական օձերի, ծառերի, լեռան վրա կամ գետում ապրող բարի և չար ոգիների մասին հնդիկ ժողովրդի հին ավանդազրույցներին հաղորդել առանձնակի վառ ու արտահայտիչ երանգավորում։ Դրանց պատկերներն անմահացել են շնորհիվ այն ժամանակներում անհայտ նկարիչների ու քանդակագործների անսպառ երևակայության, որոնք դրանցում մարմնավորել են բնության գեղեցկության, նրա խորհրդավոր ուժի բանաստեղծական պատկերացումները։ Անխզելիորեն կապված լինելով միմյանց հետ՝ ճարտարապետությունը, քանդակագործությունը և գեղանկարչությունը մինչև ամենաուշ ժամանակների հասցրին երկրային և զգայական, հաճախ զարհուրելի կերպարներով այն ամբողջ առասպելական-դիցաբանական աշխարհազգացությունը, որ կազմում էր հնդիկ ժողովրդի պատկերավոր մտածողության առանձնահատկությունը հեռավոր անցյալում և միջնադարում։ 


== Հնդկական մշակույթը մ.թ.ա. 3-րդ հազարամյակի սկիզբ ==
Հնդկական մշակույթը հնագույներից մեկն է. այն սկզբնավորվել է մ.թ.ա. 3-րդ հազարամյակի սկզբներին։ Իր զարգացման ընթացքում նա անցել է մի շարք պատմական փուլեր, շփման մեջ լինելով շումերական և հունական մշակույթների հետ հին ժամանակներում, Միջին Արևելքի մշակույթի հետ, Միջնադարում։ Հսկայական տարածքում բնակվող բազմաթիվ ցեղերի և ազգությունների ստեղծված հնդկական չափազանց առատ ու բազմազան է իր ձևերով, սերտորեն կապված է ժողովրդական արհեստների հետ, ժողովրդական հեքիաթների կերպարների հարստագույն աշխարհի հետ։ Հնդկաստանի պատմական զարգացման ուղիներն ունեցել են իրենց առանձնահատկությունները։ Միջնադարն այստեղ տևեց մինչև 18-րդ դարի կեսերը։ Ինչպես և հեռավորաևելյան պետությունները, Հնդկաստանը ծանոթ չէր այն մշակույթին, որպիսին կար Եվրոպայի երկրներում՝ Վերածնության դարաշրջան։ Սակայն իր ծաղկման ժամանակներում նա ստեղծեց արվեստի շատ գեղեցիկ և ինքնօրինակ կերպարներ, մշակույթի համաշխարհային գանձարանին տալով իրականության՝ գեղարվեստորեն անկրկնելի ըմբռնման ևս մեկ սահման։ Իզուր չէ, որ առ այսօր ևս Հնդկաստանը հրապուրում է ամբողջ աշխարհի նկարիչներին որպես նրա ժողովրդի հանճարի արարած քաղցրաբույր հեքիաթների երկիր։
Ցխմորի

Ցխմորի (վրաց.՝ ცხმორი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1280 մետր բարձրության վրա։ Շրջկենտրոն Օնից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 31 մարդ։


== Ծանոթագրություններ ==
Արդա Մանդիկյան

Արդա Մանդիկյան (սեպտեմբերի 1, 1924(1924-09-01), Իզմիր, Թուրքիա - նոյեմբերի 8, 2009(2009-11-08), Աթենք, Հունաստան), հույն-հայ սոպրանո օպերային երգչուհի։ Մանդիկյանն իր կարիերան սկսել է Անգլիայում։ Գլխավոր դերեր է ստանձնել Լոնդոնում և Էդինբուրգում։ 1980-ականներին դարձել է Հունաստանի ազգային օպերայի ռեժիսորի օգնական։ 


== Կենսագրություն ==
Մանդիկյանը ծնվել է 1924 թվականին Թուրքիայի Իզմիր քաղաքում։ Մանդիկեանի ծնողները՝ Գրիգոր Մանդիկյանն ու Բեատրիկե Անանյանը, Հայոց ցեղասպանությունը վերապրածներ էին։ Ընտանիքը տեղափոխվել է Հունաստան՝ Աթենք, իսկ Մանդիկյանին ուղարկել են Աթենքի կոնսերվատորիա, որտեղ սովորել է Էլվիրա դե Իդալգոյի մոտ։ Երբ եղել է 15 տարեկան հասակում իր օպերային առաջնաելույթն է ունեցել Մարիա Կալասի հետ։ 1948 թվականին մեկնել է Բրիտանիա՝ հանդիպելու գիտնական և կոմպոզիտոր Էգոն Ուելեսին։ Ուելեսը նրա համար համերգ է կազմակերպել, որտեղ հնչել են ավելի քան երկու հազար տարի առաջ գրված հունական երաժշտություններ։ 1953 թվականին գլխավոր դերեր է ունեցել ինչպես Փարիզի, այնպես էլ Լոնդոնի օպերաներում։ Նույն թվականին Լոնդոնի Կովենտ գարդեն արքունական թատրոնում երգել է Բենջամեն Բրիտտենի «Փիթեր Գրեյմս» պիեսում, իսկ 1954 թվականին կրկին երգել Ռիմսկի-Կորսակովի «Ոսկե աքաղաղ» Թագավորական օպերային թատրոնում։ 
1960-ականներին նրա մայրը հիվանդացել է, և Արդան վերադարձել է նրան խնամելու։ Մինչ վերադառնում էր Հունաստան, այնտեղ իշխանությունը զավթել է ռազմական խունտան, և Մանդիկյանը հանդես է եկել նրանց դեմ։ Չէր կարող երգել օպերայում, քանի որ չի ցանկացել աշխատել Հունաստանում։ Հունական խունտայի բռնապետությունն ավարտվել է 1974 թվականին։ 1971-1980 թվականներին Մանդիկյանը եղել է Հունաստանի ազգային օպերայի ռեժիսորի օգնականը։ Աշխատել է Քրիստոս Լամբրակիսի հետ։
Մանդիկյանը մահացել է Աթենքում 2009 թվականին։


== Ծանոթագրություններ ==
Խափանման միջոց (ֆիլմ)

«Խափանման միջոց» (ռուս.՝ «Мера пресечения»), 1983 թվականի խորհրդային հեռուստատեսային գեղարվեստական ֆիլմ, որը նկարահանել է ռեժիսոր Լև Ցուցուլկովսկին Վլադիմիր Դոբրովոլսկու համանուն պատմվածքի հիման վրա։


== Սյուժե ==
Կոմբինատում կատարված յուրացումները քննող դատավարության ընթացքում պարզվում է, որ ամբողջ մեղքը իր վրա վերցրած գլխավոր ինժեներ Չիստուխինն իրականում անմեղ է։ Հանցագործությունը կատարել է կոմբինատի ղեկավար Մուրավյովան։ Նա մեղքը բարդել է անմեղ գլխավոր ինժեների վրա այն մարդկանց օգնությամբ, ովքեր նստած են ամբաստանյալի աթոռին։ Չիստուխինը ժամանակին սիրահարված է եղել նրան, և այժմ Մուրավյովան փորձում է օգտվել դրանից։
Այս դատավարության շատ մասնակիցների հոգեբանական դիմանկարները բացահայտվում են դատավարության ընթացքում։


== Դերերում ==
Իրինա Միրոշնիչենկո - Անտոնինա Ստեպանովնա Մուրավյովա, կոմբինատի տնօրեն
Անդրեյ Տոլուբեև - Ռոստիսլավ Ֆեոդորովիչ Չիստուխին, կոմբինատի գլխավոր ինժեներ
Իրինա Ակուլովա - Տատյանա Չիստուխինա, գլխավոր ինժեների կինը
Գենադի Բոգաչով - Պավել
Ռոզա Բալաշովա - Մուրավյովայի մայրը
Վալերի Իվչենկո - Գեորգի Եմելյանովիչ Ռուդիչ, Ռեչենսկի գործարանի տնօրեն
Վսեվոլոդ Կուզնեցով - փաստաբան
Սերգեյ Լոսև - դատավոր
Սերգեյ Ֆիլիպով - կրծքազարդ վաճառող
Լյուդմիլա Քսենոֆոնտովա - Պավելի մայրը
Բորիս Սոկոլով - Յակով Անտոնովիչ Խուխրի, արտադրամասի պետ, ամբաստանյալ
Մարինա Մալցևա - վկա
Վիկտոր Սուխորուկով - ամբաստանյալ
Յուրի Օրլով - փաստաբան


== Նկարահանող խումբ ==
Ռեժիսոր՝ Լև Ցուցուլկովսկի
Սցենարիստ՝ Ալբինա Շուլգինա
Օպերատոր՝ Վալերի Սմիրնով
Կոմպոզիտոր՝ Վլադիսլավ Ուսպենսկի
Նկարիչ՝ Ալեքսանդր Յասկևիչ


== Ծանոթագրություններ ==
Աստերոիդների ցանկ (107601-107700)

Աստերոիդների ցանկ (107501-107600)  • Աստերոիդների ցանկ  • Աստերոիդների ցանկ (107701-107800)
 Աստերոիդների ցանկ (107501-107600)  • Աստերոիդների ցանկ  • Աստերոիդների ցանկ (107701-107800)
Տասնյոթերորդ փոփոխություն

Տասնյոթերորդ փոփոխություն (ֆր.՝ Règlement 17, անգլ.՝ Regulation 17), օրենք ուղղված ֆրանսերենի օգտագործման դեմ, Օնտարիո նահանգի կրթական համակարգում, որը հրատարակվել է 1912 թվականին, Ջեյմ Ուիթնիի պահպանողական կառավարության կողմից։ Օրենքն արգելում էր առաջին դասարանից հետո ֆրանսերենը օգտագործել որպես դասավանդման հիմնական միջոց, և ընդհանրապես՝ չորրորդ դասարանից հետո։ Օնտարիոյի ֆրանսախոս ասամբլեան բողոքարկել է այդ օրենքը, որը  փաստորեն ուժի մեջ չմտավ և ամբողջությամբ չեղարկվել է 1927 թվականին։ Այնուամենայնիվ, օրենքի իրականացման 15 տարիների ընթացքում Օնտարիոյում ֆրանկոֆոնների մի ամբողցջ սերունդ անգլիականացվել էր, ովքեր փաստորեն կորցրել են մայրիենի լեզուն։ Օրենքը կործանարար հետևանքներ ունեցավ նահանգի ֆրանսալեզու բնակչության համար։ Միայն Ուինձոր քաղաքում ֆրանկոֆոնների բաժինը  թվականին ընկել է 1912 30%-ից, 1941 թվականին 13%-ի։


== Նախադրյալներ և հետևանքներ ==
Ֆրանկո-օնտարցիները, և ընդհանրապես ֆրանսիացիները Օնտարիոյի տարածքում հայտնվել են դեռ վաղուց՝ 17-րդ դարի վերջին, վեր են բարձրացել Օտտավա և Սուրբ Լավրենտիա գետերի երկայնքով, բայց այդ տարածքում բնակվել չեն կարողացել, չնայած հարևան Քվեբեկում մեծաքանակ ֆրանսալեզու բնակչություն հասցրել էր ձևավորվել։ Լոյալները և այլ բրիտանացի, իսկ հետագայում նայ միջազգային նորաբնակներ Օնտարիոյի տարաքծում բնակություն են հաստատել 18-րդ դարի վերջին։ Ֆրանսականադացիները Օնտարիոյում մեծ քանակությամբ հայտնվում են 19-րդ դարի վերջին, որպես վարձու բանվորներ, փայտամշակման ձեռնարկություններում։ Լինելով կաթոլիկ և ունենալով բարձր բնական աճ, նրանք հաճախ բացասական ռեակցիաներ էին առաջ բերում տեղի բողոքական  անգլիախոս բնակչության շրջանում։


== Տես նաև ==
Ֆրանսերեն լեզվի խարտիա
Ֆրանսերենը Կանադայում
Անգլախոս քվեբեկցիներ


== Ծանոթագրություններ ==
Շամբա

Շամբա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պոլեն

Պոլեն  (ֆրանս.՝ Pollein), կոմունա Իտալիայի Վալե դ'Աոստա մարզում։
Բնակչությունը կազմում է 1415 մարդ (2008 թվականի տվյալներով)։ Բնակչության խտությունը՝ 97 մարդ/կմ²։ Տարածքը՝ 15 կմ²։ Փոստային ինդեքս՝ 11020։ Հեռախոսային կոդ՝ 0165։


== Ժողովրդագրություն ==
Բնակչության աճ։ 


== Կոմունայի վարչակազմ ==
Հեռախոսահամար՝ 0165 254912
Էլեկտրոնային փոստ՝ info@comune.pollein.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լեսոլո

Լեսոլո (իտալերեն՝ Lessolo), կոմունա Իտալիայի Պիեմոնտ մարզի Թուրին գավառում։
Բնակչությունը՝ 2.011 մարդ (2008 թվականի տվյալներով)։ Բնակչության խտությունը՝ 287 մարդ/կմ²։ Տարածքը՝ 7 կմ²։ Փոստային ինդեքս՝ 10010։ 
Հեռախոսային կոդ՝ 0124։
Բնակավայրի հովանավորն է սուրբ Գևորգը։ Տոնակատարությունը օգոստոսի 23-ին է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Էլեկտրոնային հասցե։ c.lessolo@tiscali.it
Գլխավոր կայք։ http://www.comune.lessolo.to.it/


== Արտաքին ղհումներ ==
գլխավոր կայք (իտալ.)(չաշխատող հղում)
Ազգային ինստիտուտի վիճակագրություն (իտալ.)
ԱԶզգային ինստիտուտի վիճակագրություն Archived 2009-12-07 at the Wayback Machine.
(7243) 1990 VV3

(7243) 1990 VV3, աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 12-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,230088 ա. մ., առավելագույնը մոտենում է 2,0669 ա. մ. հեռավորության վրա և հեռանում 2,3933 ա. մ.։ Արեգակի շուրջ մեկ ամբողջական պտույտ է կատարում 1216,41 երկրային օրվա ընթացքում, իր ուղեծրով շարժվելով միջինում 0,295952 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7243) 1990 VV3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միկու (գյուղ, Մեռեմյաե շրջան)

Միկու (էստ․՝ Miku), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մելնիկի-Ռեչիցկիե

Մելնիկի-Ռեչիցկիե (ուկրաիներեն՝ Мельники-Річицькі), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Մելնիկի-Ռեչիցկիե գյուղում բնակվում էր 803 մարդ։ Բնակավայրը զբաղեցնում է 1058 կմ² տարածք։ Բնակչության խտությունը կազմում էր 758,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կազունգուլա (Զամբիա)

Կազունգուլա (Կասունգուլա, անգլ.՝ Kazungula) ՝ ոչ մեծ քաղաք Զամբիայի Հարավային նահանգում։ Գտնվում է Զամբեզի գետի աջ ափին, Լիվինգսթոն քաղաքից մոտավորապես 70 կմ հեռավորության վրա։ Գտնվում է չորս երկրների՝ Զամբիայի, Բոթսվանայի, Զիմբաբվեի և Նամիբիայի սահմանին։


== Դիրք ==
Գետերի մշտապես փոխվող հուները և 2000 թվականից սահմանների հարցին անդրադարձող որևէ հայտնի համաձայնությունների բացակայությունը անցյալում հանգեցրել են սահմանների որոշակի անորոշության։
Նամիբիան և Բոթսվանան բաժանող Չոբե գետը անցնում է Կազունգուլայով։ Քաղաքը Զամբիայի նույնանուն նահանգի վարչական կենտրոնն է։


== Տրանսպորտ ==
Կազունգուլան գտնվում է Բոթսվանա քաղաքի հարևանությամբ, ուր կարելի է հասնել 70 տոննա տարողությամբ լաստանավով, որը այս տարածաշրջանի ամենամեծ լաստանավերից է։ Զամբեզիի երկու ափերին գտնվող մաքսային կետերի միջև նավարկում են երկու մոտորային պոնտոններ։ 2003 թվականի լաստանավը շրջվել է, ինչի առիթով 2007 թվականին երկու կառավարությունները հայտարարել են սահմանյին կամրջի կառուցելու մասին։

		


== Ծանոթագրություններ ==
Յուլգասե

Յուլգասե (էստ․՝ Ülgase), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 84 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պիտբուլ (ռեփեր)

Արմանդո Քրիստիան Պերես (իսպ.՝ Armando Christian Pérez, հունվարի 15, 1981(1981-01-15), Մայամի, Ֆլորիդա, ԱՄՆ), առավել հայտնի Պիտբուլ (անգլ.՝ Pitbull) բեմական կեղծանվամբ, կուբայական ծագմամբ ամերիկացի ռեփեր, երգիչ-երգահան և երաժշտական պրոդյուսեր։
Առաջին անգամ ձայնագրվել է 2002 թվականին Լիլ Ջոնի սոլո թրեքում՝ «Kings of Crunk»-ում։ 2004 թվականին TVT Records ձայնագրման ստուդիայի օգնությամբ թողարկել է առաջին ալբոմը՝ «M.I.A.M.I.»-ն (հապավում է "«Money Is A Major Issue», որը թարգմանաբար նշանակում է «Փողը գլխավոր խնդիրն է»)․ ալբոմի վրա աշխատել են այնպիսի վարպետներ, ինչպիսիք են պրոդյուսերներ Լիլ Ջոնը և Ջիմ Ջոնսինը։ Ավելի ուշ՝ 2006 թվականին, Պիտբուլը թողարկեց երկրորդ ալբոմը՝ «El Mariel»-ը, 2007 թվականին երրորդը՝ «The Boatlift»-ը։ 2009 թվականին նրա չորրորդ ալբոմից՝ «Rebelution»-ից հիթ դարձավ «I Know You Want Me (Calle Ocho)»-ը։ 2011 թվականի «Planet Pit» ալբոմի «Give Me Everything» սինգլն առաջին տեղը զբաղեցրեց «Billboard Hot 100»-ում։ Նի Յոյի, Նայերի և Աֆրոջեկի մասնակցությամբ այս երգն աշխարհում առաջինը դարձավ։ Պիտբուլի 2013 թվականի հոկտեմբերի «Meltdown» ալբոմի «Timber» երգը նույնպես շատ երկրներում դարձավ համար առաջին երգը․ այն «US Billboard Hot 100»-ում և 12 այլ երկրներում զբաղեցրեց առաջին հորիզոնականը։ Սա նրա երկրորդ երգն է, որը համաշխարհային չարթերում տեղեր է զբաղեցնում։
Պիտբուլը մասնակցել է նաև այլ հիթերի ռեմիքսներին՝ «Danza Kuduro», «Ai Se Eu Te Pego», «Tik Tok», «Scream & Shout», «Lo Hecho Esta Hecho», «Bad», «Papi», «Diamonds», «Gasolina», «How Low», «Tonight (I'm Lovin' You)», «Video Phone», «Over To You Now» և «Bumpy Ride»։


== Մանկություն ==
Պիտբուլը ծնվել է Ֆլորիդայի Մայամի քաղաքում։ Երեք տարեկանում արդեն կարդում էր Կուբայի ազգային հերոս և պոետ Խոսե Մարտիի բանաստեղծությունները։ Ռեփերի կարիերիայի սկզբում խնդիրների առջև կանգնեց, քանի որ սպիտակամորթ էր՝ կապույտ աչքերով, հարավային նահանգից և կուբայացի։ Նրա վրա մեծ ազդեցություն է ունեցել փոփ երաժշտության Miami bass ժանրը, իսկ Սելիա Կրուսն ու Վիլլի Չիրինոն դարձան նրա երաժշտության ոգեչնչության աղբյուրները։ Պերեսի ծնողներն ամուսնալուծվեցին, երբ նա փոքր էր․ նրան դաստիարակում էր մայրը․ ավելի ուշ նրանք տեղափոխվեցին Ջորջիա նահանգ՝ Ռոզվել։ Մայրը դուրս արեց Պերեսին տնից, երբ վերջինս հոր նման թմրավաճառ դարձավ։ Նախնական կրությունն ստացել է Հարավային Մայամիի ավագ դպրոցում, այնուհետև ավարտել է Մայամի Քորալ Փարկ ավագ դպրոցը և կենտրոնացել ռեփերի կարիերայի վրա։
Մայամիում Լիլ Ջոնի հետ հանդիպումից հետո Պիտբուլը 2002 թվականին մասնակցում է նրա և «East Side Boyz»-ի «Kings of Crunk» ալբոմի ձայնագրություններին։ Պիտբուլի «Oye» երգը հաջորդ տարի դառնում է «Կրկնակի ֆորսաժ» ֆիլմի սաունդթրեքը։ Պիտբուլը թողարկեց նաև մի քանի միքսսթեյփեր՝ գրված ֆրիսթայլ ոճով, ինչպես նաև ռեփ ոճով հայտնի երգերի ռեմիքսներ։


== Ծանոթագրություններ ==


== Արտաքին հղումներ ==
Պաշտոնական կայք
Pitbull on Vevo
Pitbull on YouTube
Pitbull on Spotify
2100284/ Պիտբուլ Internet Movie Database կայքում
Անկախ ֆուտբոլային ասոցիացիաների կոնֆեդերացիա

Անկախ ֆուտբոլային ասոցիացիաների կոնֆեդերացիա (անգլ.՝ The Confederation of Independent Football Associations, ConIFA), ՖԻՖԱ-ի կազմում չմտնող ֆուտբոլի, ֆուտզալի և լողափնյա ֆուտբոլի ասոցիացիաների միջազգային կառավարող մարմին։ Ներկայումս պատասխանատու է Չճանաչված պետություննների ֆուտբոլի աշխարհի և Եվրոպայի առաջնությունների կազմակերպման համար։ Կոնֆեդերացիան ստեղծվել է 2013 թվականին, որպեսզի վերահսկի չճանաչված պետությունների միջև ֆուտբոլային մրցույթների կազմակերպումը։ Գլխավոր գրասենյակը գտնվում է Լուլեոում, Շվեդիա։


== ConIFA-ի կազմակերպած առաջնություններ ==
Չճանաչված պետությունների ֆուտբոլի աշխարհի առաջնություն
Չճանաչված պետությունների ֆուտբոլի Եվրոպայի առաջնություն


== Անդամներ ==
2017 թվականի հունիսի դրությամբ


== Ծանոթագրություններ ==


== Արտաքին հղումներ ==
ConIFA-ի պաշտոնական կայքը
ConIFA-ի պաշտոնական Թվիթթերի էջը
ConIFA-ի պաշտոնական Ֆեյսբուքի էջը
Օրչիկ (գյուղ, Զաչեպիլովի շրջան)

Օրչիկ (ուկրաիներեն՝ Орчик), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1750 թվականին։
2001 թվականի տվյալներով Օրչիկ գյուղում բնակվում էր 379 մարդ։ Բնակավայրը զբաղեցնում է 2096 կմ² տարածք։ Բնակչության խտությունը կազմում էր 180,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Colors (երգ, Հոլզի)

Colors, ամերիկացի երգչուհի և երգերի հեղինակ Հոլզիի երգ իր դեբյուտային ստուդիական Badlands ալբոմի սինգլից (2015)։ Այն թողարկվել է 2016 թվականի փետրվարի 9-ին որպես ալբոմի երրորդ սինգլ։ Երգը հասանելի է ինչպես վինիլային սինգլ, այնպես և 5 ստեղծագործություններով մինի ալբոմ ռեմիքսների հետ «Complimentary Colors» անունով։


== Երգ ==
Colors երգը էլեկտրոփոփ ժանրի է։ Այն գրվել է Հոլզիի և Դիլան Բոլդի կողմից, ով որպես պրոդյուսեր հանդես է եկել Դիլան Ուիլյամը։ Երգչուհին Complex թերթին տված հարցազրույցում ասել է.«Կապույտը, իմ արվեստական գույնն է։ Այն էլեկտրական է, պայծառ, սակայն հանգիստ։ Կապույտը այլմոլորակային գույն է։ Կապույտ երկինքն է։ Կապույտ ծովն է։ Կապույտն ինձ համար ներկայացնում է ոչ հետազոտված տարածություն»։2016 թվականի հունվարի 21-ին Հոլզին ներկայացրեց երգի շապիկը Թվիթթերում։ Այն նկարված էր շենքի պատի վրա, Բրուքլինում, Վիլյամսբուրգում։ Նկարին պատկերված է մարդու սև գույնի ուրվագիծ, որը կանգնած է մուգ կանաչ ետնաշերտի վրա։ Սինգլի թողարկումից հետո ՄԹՎ-ն գովազդային ընկերության մտահղացումը համեմատեց Ջասթին Բիբերի Purpose ալբոմի շապիկի մտահղացման հետ։


== Երաժշտական տեսահոլովակ ==
Երաժշտական տեսահոլովակի ռեժիսորը եղել է Թիմ Մաթիան։ Աայն թողարկվել է 2016 թվականի փետրվարի 25-ին։ Մինչև թողարկումը Հոլզին ցուցադրեց 2 թիզեր Twitter-ում և Facebook-ում։ Հոլովակում նկարահանվել է Թայլեր Պոուզին։
Հոլովակը թողարկումից հետո ստացել է դրական արձագանք քննադատներից, հիմնականում հոլովակի վերջում սյուժետային պտույտից։


== Ստեղծագործությունների ցանկ ==
Թվային ալբոմ - «Complementary Colors»«Colors» (Stripped) — 4:26
«Colors» (Audien ռեմիքս) — 4:30
«Colors» (Sam Feldt ռեմիքս) — 4:46
«Colors» (Blonde ռեմիքս) — 4:58
«Colors» (Joel Fletcher և Nathan Thomson ռեմիք) — 4:11Limited edition՝ վինիլային սկավառակA. «Colors» — 4:09
B. «Colors» (Stripped) — 4:26


== Հիթ-Շքերթներ ==


== Թողարկման պատմություն ==


== Ծանոթագրություններ ==
Կամպանյա

Կամպանյա (իտալերեն՝ Campagna), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 15 907 մարդ, բնակչության խտությունը կազմում է 116,21 մարդ/կմ²։ Զբաղեցնում է 135,41 կմ² մակերես։ Փոստային ինդեքս՝ 84020 — 84022, հեռախոսային կոդ՝ (+39) 0828։
Կոմունայի հովանավորն է Սուրբ Անտոնի Սորենտացին (իտալերեն՝ Antonino di Sorrento): Տոնը նշվում է փետրվարի 14-ին։


== Ծանոթագրություններ ==
Գլխավոր ասամբլեա

Գլխավոր ասամբլեա, Միավորված ազգերի կազմակերպության (ՄԱԿ) գլխավոր
մարմիններից մեկը։ Բաղկացած է ՄԱԿ-ի անդամ բոլոր պետություններից (147 երկիր, 1977 թվականի հունվար)։ Իրավասու է ՄԱԿ-ի կանոնադրության շրջանակներում քննարկելու ցանկացած հարց, ինչպես նաև ՄԱԿ-ի յուրաքանչյուր մարմնի իրավասությունների մեջ մտնող հարցեր։ Լիազորված է հանձնարարականներ տալ ՄԱԿ-ի անդամներին կամ Անվտանգության խորհրդին (որոշ բացառությամբ) բոլոր հարցերով և գործերով։ Գլխավոր ասամբլեան մասնավորապես լիազորված է քննելու միջազգային խաղաղության և անվտանգության պահպանման գործում պետությունների համագործակցության ընդհանուր սկզբունքները (զինաթափում, սպառազինության կարգավորում և այլն)։ Իսկ որոշակի գործողությունների դիմելու անհրաժեշտության դեպքում յուրաքանչյուր հարց նախքան քննարկելը (կամ հետո) հանձնում է Անվտանգության խորհրդին։ Գլխավոր ասամբլեայի որոշումները, որպես կանոն, ունեն հանձնարարական բնույթ, այսինքն իրավաբանորեն պարտադիր չեն անդամ պետությունների համար, բացառությամբ ՄԱԿ-ի ներքին կյանքին վերաբերող մի շարք հարցերի՝ ՄԱԿ-ի անդամ ընդունելու կամ հանելու, Միջազգային դատարանի, Անվտանգության խորհրդի ոչ մշտական անդամներ ընտրելու, ՄԱԿ-ի գլխավոր քարտուղար նշանակելու դեպքերում և այլն (նշված որո–ումների մի մասն ընդունվում է Անվտանգության խորհրդի մասնակցությամբ)։ Գ․7, ԽՍՀ երրորդ հատոր ա-ի որոշումներն ընդունվում են նիստին ներկա գտնվող և քվեարկությանը մասնակցող ՄԱԿ-ի անդամների ձայների մեծամասնությամբ։ Կարևորագույն հարցերի մասին որոշումներն ընդունվում են ձայների 2/3-ի մեծամասնությամբ։ Յուրաքանչյուր տարի գումարվում է գլխավոր ասամբլիայի հերթական նստաշրջանը, անհրաժեշտության դեպքում նաև՝ արտակարգ և հատուկ նստաշրջաններ։ ՄԱԿ-ի անդամ յուրաքանչյուր պետություն նստաշրջան կարող է ներկայանալ հինգ պատվիրակով և նրանց հինգ տեղակալով։
Գլխավոր ասամբլեայի ֆունկցիաներն իրականացնում են հետևյալ կոմիտեները․

Առաջին կոմիտե (քաղաքական և անվտանգության հարցեր), հատուկ քաղաքական կոմիտե (միևնույն բնույթի հարցեր),
Երկրորդ կոմիտե (տնտեսական և ֆինանսական հարցեր),
Երրորդ կոմիտե (սոցիալական, հումանիտար և մշակույթի հարցեր),
Չորրորդ կոմիտե (խնամակալության և ինքնակառավարում չունեցող տերիտորիաների հարցեր),
Հինգերորդ կոմիտե (վարչական և բյուջետային հարցեր,
Վեցերորդ կոմիտե (իրավական հարցեր)։Կոմիտեների աշխատանքների կոորդինացման համար յուրաքանչյուր նստաշրջանում կազմավորվում է գլխավոր կոմիտե՝ գլխավոր ասամբլեայի նախագահի, նրա տեղակալների և կոմիտեների նախագահների կազմով։ Յուրաքանչյուր նստաշրջանում ստեղծվում է լիազորությունների ստուգման կոմիտե՝ բաղկացած ինը անդամներից։
Գոյություն ունեն նաև երկու մշտական կոմիտեներ՝ կոնսուլտատիվ կոմիտե (վարչական ու բյուջետային հարցեր) և վճարումների հարցերով զբաղվող կոմիտե։ Վերջիններիս անդամները ընտրվում են երեք տարի ժամկետով։ Կիրառվում է նաև հատուկ կոմիտեների և հանձնաժողովների ստեղծման պրակտիկան։ 1964 թվականից ինքնավար միջազգային կազմակերպությունների իրավունքներով ստեղծվել են գլխավոր ասամբլեայի հատուկ մարմիններ՝ ՄԱԿ-ի Առևտրի և զարգացման կոնֆերանսը (ՅՈՒՆԿՏԱԴ, 1964), ՄԱԿ-ի Արդյունաբերության զարգացման կազմակերպությունը (ՅՈՒՆԻԴՕ, 1965), Կապիտալ զարգացման ֆոնդը (1966 )։
Շորյուկ Ներքին

Շորյուկ Ներքին, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 55 կմ հարավ-արևմուտք, Շորյուկ Վերին գյուղից 3 կմ հարավ-արևմուտք, Բյուրակնի բարձրավանդակում։


== Բնակչություն ==
XX դարի սկզբին ուներ 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(4300) Մարգ Էդմոնդսոն

(4300) Մարգ Էդմոնդսոն (անգլ.՝ Marg Edmondson), աստերոիդ աստերոիդների հիմնական գոտում։ Հայտնաբերվել է 1955 թվականի սեպտեմբերի 18-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,332711 ա. մ., առավելագույնը մոտենում է 2,1069 ա. մ. հեռավորության վրա և հեռանում 2,5586 ա. մ.։ Արեգակի շուրջ մեկ ամբողջական պտույտ է կատարում 1301,34 երկրային օրվա ընթացքում, իր ուղեծրով շարժվելով միջինում 0,276639 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4300) Մարգ Էդմոնդսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիլվանոպոլիս

Սիլվանոպոլիս  (պորտ.՝ Silvanópolis), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Պորտու Նասիունալի գավառի կազմի մեջ։ Բնակչությունը կազմում է 3873 մարդ՝ 2006 թվականի տվյալներով։ Գրավում է 1 258,824 կմ2 տարածք։ Բնակչության խտությունը՝ 3,1 մարդ/կմ²։


== Պատմություն ==
Քաղաքը հիմնադրվել է 1980 թվականի հունիսի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 10.964.710,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.571,46 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,667 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սիլվանոպոլիսի մասին
Թիլ Արմեն

Թիլ Արմեն, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Եղել է հայաբնակ գյուղ մինչև 1915 թվականը։ Գյուղն ավերվել և ամայացել է Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Արծվիք

Արծվիք, գյուղ Արևմտյան Հայաստանում, Բիթլիսի վիլայեթի Սասունում։ Գտնվում էր Հազզո-Խաբլջոզ գավառակում։
XX դարի սկզբին ուներ 35 տուն՝ 335 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սոլիվելյա

Սոլիվելյա (իսպ.՝ Solivella), մունիցիպալիտետ Իսպանիայում։ Մտնում է Տարագոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Կոնկա դե Բարբերա շրջանում։ Նրա տարածքը զբաղեցնում է 21,4 կմ², իսկ բնակչությունը կազմում է 678 մարդ 2010 թվականի մարդահամարի տվյալների համաձայն։


== Գեղեցիկ վայրեր քաղաքից ==

		
		
		
		


== Աղբյուրներ ==
պաշտոնական կայք
Web del Centre d’Estudis de Solivella con más de 3.000 pàgines
Información de la Generalitat de Catalunya
Información del Institut d’Estadística de Catalunya
Postales de Solivella Archived 2007-03-11 at the Wayback Machine.


== Ծանոթագրություններ ==
Արման Մանարյան

Արման Քրիստափորի Մանարյան (դեկտեմբերի 15, 1929, Թեհրան, Իրան - փետրվարի 16, 2016, Երևան), խորհրդային հայ կինոռեժիսոր, սցենարիստ, ՀԽՍՀ արվեստի վաստակավոր գործիչ (1975), դերասան Երվանդ Մանարյանի կրտսեր եղբայրը։


== Կենսագրություն ==
Արման Մանարյանը ծնվել է 1929 թվականին Թեհրանում։ 1946 թվականին ներգաղթել է Հայաստան։ Հաջորդ տարվանից սովորել է Երևանի Ռոմանոս Մելիքյանի անվան երաժշտական ուսումնարանում։ Ապա ուսումը շարունակել է Երևանի պետական կոնսերվատորիայում։ Այնուհետև սովորել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում (ՎԳԻԿ), որի ռեժիսորական բաժինն ավարտելուց հետո նվիրվել է կինոֆիլմերի նկարահանման գործին։ 1961 թվականին նկարահանել է «Տժվժիկ» կարճամետրաժ ֆիլմը։ Դրանից հետո «Կարինե» (1967), «Հեղնար աղբյուր» (1971), «Վերադարձ» (1972), «Մորգանի խնամին», «Բյուրականի աստղադիտարանը» և այլ կինոնկարներ։ Գրել է մի քանի ֆիլմերի սցենարներ։
Արման Մանարյանը նաև «Սասնա ծռեր» էպոսի «Սասունցի Դավիթ» ճյուղի անիմացիոն ֆիլմի ռեժիսորն է։ Մուլտֆիլմի սցենարը թեև գոյություն է ունեցել դեռևս 1995 թվականից, սակայն նկարահանումները սկսվել են միայն 2001 թվականից և ավարտին հասցվել 2009 թվականին։ Տարեկան հնարավոր է եղել ավարտել ընդամենը 10 րոպեանոց հատված։ «Սասնա ծռեր» մուլտֆիլմի բեմադրող ռեժիսորը և սցենարի հեղինակը Արման Մանարյանն է, բեմադրող նկարիչը՝ Վարդան Զաքարյանը։ Կոմպոզիտորը Արման Մանարյանի որդին է՝ Հայկ Մանարյանը, և դաշնակահար ու կոմպոզիտոր Խաչիկ Սահակյանը։ Արտադրությունը՝ Հայաստանի ազգային կինոկենտրոնի։ «Սասնա ծռերի» հերոսների ձայները հնչյունավորել են դերասաններ Կարեն Ջանիբեկյանը, Ժենյա Ավետիսյանը, Երվանդ Մանարյանը և ուրիշներ։ Մուլտֆիլմում նաև Խորեն Աբրահամյանի ձայնն է հնչում։
Մանարյանը 2012 թվականին արժանացել է «Հայակ» հայկական ամենամյա առաջին կինոմրցանակաբաշխության Հատուկ մրցանակի։


== Ֆիլմագրություն ==


=== Ռեժիսոր ===


=== Սցենարիստ ===


== Ծանոթագրություններ ==


== Գրականություն ==
Манарян Арман Христофорович // Кино: Энциклопедический словарь / Гл. ред. С. И. Юткевич. — М., 1986. — С. 251.


== Հղումներ ==
Արման Մանարյանի մասին ԵՊՀ Հայագիտության հետազոտությունների ինստիտուտի կայքում Archived 2016-10-07 at the Wayback Machine.
Պրոֆեսիոնալ վնասակարարություն

Պրոֆեսիոնալ վնասակարություններ, արտադրական վնասակարություններ, աշխատանքային պրոցեսի և արտադրական միջավայրի գործոններ, որոնք անբարենպաստ ազդեցություն ունեն մարդու առողջության և աշխատունակության վրա և որոշակի պայմաններում կարող են առաջացնել պրոֆեսիոնալ հիվանդություններ։ Պրոֆեսիոնալ վնասակարությունները կարող են պատճառ դառնալ աշխատունակության իջեցման, սուր և քրոնիկական թունավորումների ու հիվանդությունների, նորագոյացությունների առաջացման, ազդել ժառանգականության վրա։
Պրոֆեսիոնալ վնասակարություններ են մարմնի հարկադրական անհարմար դիրքը, նյարդահոգեկան, տեսողական, լսողական լարվածությունը, ֆիզիկական ծանր աշխատանքը, ֆիզիկական, քիմիական, կենսաբանական գործոնները, փոշին, օդերևութաբանական անբարենպաստ պայմանները, անբավարար լուսավորվածությունը և օդափոխությունը, արտադրական տրավմատիզմը և այլն։


== Տես նաև ==
Աշխատանքի հիգիենա
Ֆոկիլիդոս

Ֆոկիլիդոս (հունարեն՝ Φωκυλίδης Mileta (6-րդ դար մ.թ.ա.)՝ հույն բանաստեղծ,  Գնոմ հեղինակ։ Մեզ են հասել նրա ստեղծագորությունների քիչ մասը։


== Կենսագրություն ==
Ծագումով Փոքր Ասիայի Միլեթից է։
Նրա ժառանգության մեծ մասը բաղկացած է երկտողերից եղերերգական դիստիկոնի կամ մաքուր հեկզամետրի չափով։ Պահպանված ամենաերկար բանաստեղծությունը կանանց մասին է։ Գրեթե ամեն ասույթով նա տեղեկացնում էր իր հեղինակության մասին։ καὶ τόδε Φωκυλίδεω:
Բովանդակությամբ նրա ասույթնորը խրատական իմաստ ունեն։ Նա կազմել է գնոմների հավաքածու, որից պահպանվել են միայն մի փոքր մասը։
Ինչպես նշվում է Սանկտ Պետերբուրգյան «Հին գրողներ» բառարանում, այսպես կոչված, Ֆոկիլիդոս Գնոմները (Gnomai Phokylidu), 230 գեկզամետր ընդլայնված դուրս օրենսգրքում հունական բարոյականության, ինչեպս նաև մի մարգարեություն, որ Սիվիլլ և ոսկե մտքերը (Chrysa EPE), վերագրվում է Պյութագորասը - հավանաբար ստեղծվել է 1-2-րդ դարերում՝ հունական-հրեական շրջանակներում։ Նրանք չափազանց սիրված էին Վերածննդի ընթացքում, առաջին անգամ հրատարակվել է 1495 թվականին, օգտագործվում էր որպես դասագիրք։


== Ծանոթագրություններ ==


== Գրականություն ==
Ֆոկիլիդ // Անշարժ Բառարան Դասական հնությունների = Reallexikon DES klassischen Altertums: Leipzig: BG Teubner Verlag, 1855 [թարգմ. դրա հետ.] / avt. կարգավիճակ. Ֆ. Ֆրիդրիխ Լյուբկեր։
Ասացվածքներ («Էլլինսկիե բանաստեղծների VIII-III դարերից ...», Մ., Լադոմիր, 1999 թվականին) (Թարգմանվել է Գ. Ծերեթելիի և Բ. Յախո)
s:ЕЭБЕ/Псевдо-Фокилид // ЕЭБЕ
Доватур. Феогнид и его время
Լեբեդևկա (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ԼեբեդևկաԼեբեդևկա (ուկրաիներեն՝ Лебедівка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Լեբեդևկա գյուղում բնակվում էր 111 մարդ։ Բնակավայրը զբաղեցնում է 0,288 կմ² տարածք։ Բնակչության խտությունը կազմում էր 385,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորգեղ (Վանի գավառ)

Անվան այլ կիրառումների համար տե՛ս՝ Նորգեղ (այլ կիրառումներ)Նորգեղ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Զինվորական փառքի քաղաք (ստելա, Լուգա)

«Զինվորական փառքի քաղաք» ստելա (ռուս.՝ Памятник-стела «Город воинской славы»), հուշարձան-կոթող Ռուսաստանի Լուգա քաղաքի «Լուգա I» երկաթուղային կայարանի դիմաց գտնվող պուրակում։ Բացվել է 2010 թվականի մայիսի 9-ին։ Կոթողը կանգնեցվել է Լուգա քաղաքին «Զինվորական փառքի քաղաք» պատվավոր կոչում շնորհելու կապակցությամբ։


== Հուշարձանի պատմություն ==
Ռուսաստանի Դաշնության նախագահ Վլադիմիր Վլադիմիրովիչ Պուտինի 2006 թվականի դեկտեմբերի 1-ի հրամանագրի համաձայն յուրաքանչյուր քաղաքի «Զինվորական փառքի քաղաք» պատվավոր կոչում շնորհելուց հետո քաղաքում տեղադրվում է այդ իրադարձությանը նվիրված կոթող։ Այդ բարձր կոչմանը Լուգա քաղաքն արժանացել է 2008 թվականի մայիսի 5-ին։
Հուշարձան–կոթողի բացումը կայացել է 2010 թվականի մայիսի 9-ին։ Հուշարձանի բացման հանդիսավոր արարողությանը ելույթ է ունեցել Լենինգրադի մարզի նահանգապետ Վալերի Սերդյուկովը։


== Նկարագիր ==
«Զինվորական փառքի քաղաք Լուգա» կոթողը իրենից ներկայացնում է քառակուսի հրապարակի կենտրոնում տեղադրված դորիական օրդերի սյուն, որի պատվանդանի վրա  ամրացված է Ռուսաստանի Դաշնության զինանշանը։ Պատվանդանի դիմային մասում տեղադրված է «Զինվորական փառքի քաղաք» տիտղոսը շնորհելու մասին Նախագահի հրամանագրի տեքստով զարդատախտակ, իսկ պատվանդանի հետևի մասում` զարդատախտակ քաղաքի զինանշանով։                  
Հրապարակի անկյուններում տեղադրված են քանդակագործական հարթաքանդակներ, որոնց վրա պատկերված են այն իրադարձությունները, ինչի կապակցությամբ քաղաքին  շնորհվել է Ռուսաստանի Դաշնության «Ռազմական փառքի քաղաք» պատվավոր կոչումը։


== Ծանոթագրություններ ==


== Արտաքին հղումներ ==
Фотографии памятника и барельефов
Федеральный закон от 9 мая 2006 года № 68-ФЗ «О почётном звании Российской Федерации „Город воинской славы“»
Կրուշովո

Կրուշովո (բուլղար․՝ Крушово), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 32 կմ դեպի հյուսիս։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 124 մարդ, բնակչությունում գերակշռում են բուլղարները։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Կոնստանտին Ղարագյոզյան

Կոնստանտին Գրիգորի Ղարագյոզյան (սեպտեմբերի 29, 1927(1927-09-29), Երևան, Հայկական ԽՍՀ, ԱԽՖՍՀ, ԽՍՀՄ - ապրիլի 28, 2013(2013-04-28)), հայ կենսաքիմիկոս, կենսաբանական գիտությունների դոկտոր (1968), պրոֆեսոր (1970): ՀՀ ԳԱԱ ակադեմիկոս (1994, թղթակից անդամ՝ 1986): Ռուսաստանի բնական գիտությունների ակադեմիայի անդամ (1999): ՀՀ Գիտության վաստակավոր գործիչ (2012)։ Հայաստանում լիպիդոլոգիական հետազոտությունների հիմնադիր։


== Կենսագրություն ==
Կոնստանտին Գրիգորի Ղարագյոզյանը ծնվել է 1927 թվականին Երևանում։ 1950 թվականին ավարտել է Երևանի պետական բժշկական ինստիտուտը, 1953 թվականին նույն ինստիտուտի ասպիրանտուրան։ 1954-1957 թվականներին աշխատել է ՀԽՍՀ ԳԱ ֆիզիոլոգիայի ինստիտուտի կենսաքիմիայի բաժանմունքում, 1957-1960 թվականներին եղել է կենսաքիմիայի բաժանմունքի գիտական քարտուղար, 1961-1986 թվականներին`Կենսաքիմիայի ինստիտուտի փոխտնօրեն (մինչև 1965 թվականը` տնօրենի տեղակալ գիտական գծով), 1986-2006 թվականներին` ՀԽՍՀ ԳԱ Մոլեկուլյար կենսաբանության ինստիտուտի տնօրեն։
1991-2013 թվականներին հիմնադրել և ղեկավարել է Հայկական բժշկական ինստիտուտի կենսաքիմիայի և կլինիկական կենսաքիմիայի ամբիոնը։ Հանդիսացել է նեյրոքիմիկոսների Հայկական ընկերության նախագահ, «Նեյրոքիմիա» (Մոսկվա) հայ-ռուսական ամսագրի գլխավոր խմբագրի տեղակալ։ Կենսաքիմիայի, մոլեկուլային կենսաբանության, ուղեղի հետազոտությունների (JBRO –International Brain Berearch Organisation) բնագավառներում միջազգային գիտական ընկերությունների անդամ (ԱՄՆ, Կանադա, Ֆրանսիա, Գերմանիա)։ Բնական գիտությունների միջազգային ակադեմիայի փոխնախագահ։ 2004 թվականից եղել է ՀՀ ԳԱԱ նախագահության անդամ, 2006 թվականից` ՀՀ ԳԱԱ Մոլեկուլյար կենսաբանության ինստիտուտի տնօրենի խորհրդական, 2007 թվականիցՙ ՀՀ ԳԱԱ Օրգանական և դեղագործական քիմիայի գիտատեխնոլոգիական կենտրոնի լաբորատորիայի վարիչ։
Հեղինակ է 580 հրատարակված աշխատությունների, 2 մենագրության։ Ունի 4 հեղինակային անդորագիր, որոնք վերաբերվում են թոքերի տուբերկուլյոզի կլինիկական-փորձագիտական հետազոտություններին։ Աշխատանքները վերաբերում են արյան մակարդելիության կենսաքիմիային, ֆիզիոլոգիային, ֆարմակոլոգիային, լիպիդային թաղանթաբանությանը։ Կատարել է ազատ ռադիկալային պրոցեսների դերի ուսումնասիրություններ տարբեր ախտաբանական վիճակների ծագումնաբանության հիմքում ընկած մոլեկուլակենսաբանական ռեակցիաների դրսևորման և դրանց առանձնահատկությունների մեկնաբանման նպատակով։


== Պարգևներ ==
Անանիա Շիրակացու մեդալ, 2003
ՀՀ Ազգային ժողովի նախագահի շնորհակալագիր, 2004
ՀՀ Գիտության վաստակավոր գործիչ, 2012


== Երկեր ==
Շուրջ 500 գիտական հրապարակումների հեղինակ է։

Роль фосфолипидов в жизнедеятельности организма (1972)
Комбинированная антиоксидантотерапия при коронароокклюзионном инфаркте миокарда (1994)


== Գրականություն ==
Айриян А. П. Армянские учёные-медики. Ер., 1998 ISBN 99930-1-001-7.
Константин Григорьевич Карагезян (К 60-летию со дня рождения): Биологический журнал АН АрмССР. - 1987. - Т. 40, № 12. - С. 1017-1018.


== Ծանոթագրություններ ==
Աուերբախ (այլ կիրառումներ)

Աուերբախ, կարող է վերաբերել՝

Աուերբախ - կոմունա Գերմանիայում, Բավարիա երկրամասում, մտնում է Դեգենդորֆ շրջանի կազմի մեջ
Աուերբախ - կոմունա Գերմանիայի Բավարիա երկրամասում, մտնում է Ամբերգ Զալցբախի շրջանի կազմի մեջ
Իսրայելի ազգային պարկերի ցանկ

Իսրայելի ազգային պարկերի ցանկ, ցուցակում թվարկված են Իսրայելի ազգային պարկերը։ Իսրայելի բոլոր ազգային պարկերը ենթարկվում են պետական կազմակերպության՝  «Իսրայելի բանկան և ազգային պարկերի կառավարում», որը կառավարում և վերահսկում է ազգային պարկերը։ Իսրայելում ազգային պարկերի սահմանումը հաստատվել  է օրենքով «Ազգային պարկերի մասին» 1998 թվականից և այսպես էր կոչվում՝.

 Տարածքներ որոնք օգտագործվում են կամ նախատեսված են բնակչության բացօդյա հանգստի նպատակով օգտագործելու կամ հավերժական հարստություն, որոնք ունեն պատմական, հնագիտական, ճարտարապետական, բնական և  գեղատեսիլ նշանակություն։

Որոշ ազգային պարկերի տարածքում Իսրայելի բնության և զբոսայգիների կառավարումն իրականացրել է ենթակառուցվածքների զարգացում, որոշ պարկերում պահպանվել  է բնական միջավայրը, բացառությամբ երթուղիների ակոսներն ու ցանկապատերը։ Իսրայելում բազմաթիվ ազգային զբոսայգիներ ունեն հատուկ ուղիներ հաշմանդամություն ունեցող անձանց համար։
Որոշ ազգային պարկեր կառուցվել են  հնագիտական հուշարձանների մոտ, օրինակ՝ Մեդիգգո, Բեյթ-Շեան, Աշկելոն, Կուրսի։ Մյուսները, ինչպիսիք են՝ Ալեքսանդր գետը, Խորշատ-Տալը, Կարմել պարկը նախատեսված են հանգստայն օրերին բնակչության ճամփորդության կամ էլ տոնական օրերին  ջրի ափին և ծառերի տակ հանգստի, կենդանիներին՝ իրենց բնական միջավայրում դիտելու համար։


== Ազգային պարկերի ցանկ ==
2015 թվականին Իսրայելում բնության և պարկերի դեպարտամենտը Իսրայելում և Հորդանանի արևմտյան ափին հաշվել է 86 ազգային պարկեր, ընդհանուր առմամբ 208,994 դունամ տարածքով.


== Քարտեզ ==


== Ծանոթագրություններ ==


== Արտաքին հղումներ ==
The Israel Nature and Parks Authority(չաշխատող հղում) (անգլ.)
Վահան Անդրեասյան

Վահան Հրանտի Անդրեասյան (սեպտեմբերի 27, 1956(1956-09-27), Երևան, Հայկական ԽՍՀ, ԽՍՀՄ), հայ բանաստեղծ, երգահան, 2003 թվականից Հայաստանի գրողների միության անդամ։


== Կենսագրություն ==
Ծնվել է 1956 թվականի սեպտեմբերի 27-ին, Երևանում։
Ավարտել է Խաչատուր Աբովյանի անվան մանկավարժական ինստիտուտի կուլտուրայի ֆակուլտետի ռեժիսորական կուրսը։ Ուսումնասիրել է նաև տաղաչափություն, երաժշտական հարմոնիա, կոմպոզիցիա։ Աշխատել է մի շարք թատրոններում (Հենրիկ Մալյանի անվան, «Առլեկին» (Մոսկվա), Երիտասարդական էքսպերիմենտալ թատրոն), ազգային հեռուստատեսությունում որպես ռեժիսոր։
Հեղինակ է բազմաթիվ երգերի, գործիքային ստեղծագործությունների, թատերական երաժշտության, հեռուստաֆիլմերի, ներկայացումների, ռադիոբեմադրությունների։ Երգերի տեքստեր է գրել տարբեր երգահանների համար (Արթուր Գրիգորյան, Ա. Ջանիբեկյան, Ա. Սաթյան, Է. Գյանջումյան, Ա. Սմբատյան, Դ. Հալաջյան և ուրիշներ)։ Ավարտել է նաև Մայր Աթոռ Սուրբ Էջմիածնի քահանայի պատրաստման լսարանը։
Սուրբ Սարգիս եկեղեցում ձեռնադրվել է սարկավագ (2004), ապա Սուրբ Գրիգոր Լուսավորիչ եկեղեցում՝ քահանա և ստացել տեր Թովմա հոգևոր անունը։ Որպես քահանա ծառայել է Արարատյան թեմում (2004-2007), Հրվ. Ռուսաստանի թեմում, եղել է Ադիգեայի Հայ առաքելական եկեղեցու հոգևոր հովիվ (2007-2010), ապա վերադարձել է Արարատյան թեմ՝ Երևան (2010 թվականից սկսած)։
Նրա ստեղծագործությունները տպագրվում են գրական մամուլում։ Թարգմանվել է ֆրանսերեն (Վահե Գոդելի թարգմանությամբ) և տպագրվել Փարիզում, Բեռլինում / Ագապի Մկրտչյանի թարգմանությամբ /։

"Մայկոպյան օրագիր", Երևան, 2018
«Մորու բացատ» որբանոցը, Երևան, 2015
Թիթեռների աշխարհում։ Դատաստան (համալրված), Երևան, 2013
Գիտակցության ստերեոտիպեր, Երևան, 2011։
Ասպետական օրագիր կամ պատերազմ, դարձյալ պատերազմ, Երևան, 2003։
Թիթեռների աշխարհում։ Դատաստան, Բեյրութ, 1999։
Օրհնյալ լինես, տառապանք, Երևան, 1996։
Բանաստեղծություններ, Երևան, 1993։


== Պարգևներ և մրցանակներ ==
2002 թվականին արժանացել է Սայաթ-Նովա մրցանակաբաշխության մրցանակի «Բարին կհաղթի» երգի երաժշտության և տեքստի համար։
1997 թվականին արժանացել է ՛՛Արծաթե բանալի՛՛ մանկական երգի փառատոնի մրցանակին լավագույն տեքստի համար։
1992 թվականին արժանացել է «Ասուպ» մրցանակաբաշխության դափնեկրի կոչման՝ որպես տարվա լավագույն երգերի տեքստերի հեղինակ։


== Ձայնասկավառակներ ==
2018 - "Սյուիտ լարային կվինտետի համար։ 12 պիես դասական կիթառի համար"
2017 - «Առանց հոգու ու՞ր ես գնում»
2007 - «Բարին կհաղթի»
1998 - «Սիրո վարդը»


== Տես նաև ==
Հայաստանի գրողների միության անդամների ցանկ


== Աղբյուրներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող»